als_Latn dik_Latn sag_Latn
Papa Françesku uron Presidentin Nishani për Festën Kombëtare
Presidenti i Republikës, Bujar Nishani ka marrë një mesazh urimi nga Ati i Shenjtë, Papa Françesku me rastin e Festës Kombëtare. Në mesazhin e tij, Ati i Shenjtë lutet që populli shqiptar të vazhdojë të nxisë të mirën e përbashkët, në solidaritet me paqen. “Me kujtime ende të gjalla prej vizitës sime në Shqipëri, po u dërgoj Shkëlqesisë Suaj dhe bashkatdhetarëve tuaj përshëndetjet e përzemërta me rastin e Festës suaj Kombëtare. Duke u lutur që populli shqiptar të vazhdojë ta nxisë të mirën e përbashkët, në solidaritet dhe paqe, po ia besoj të gjitha provanisë së Zotit të Gjithëpushtetshëm”, thuhet në letrën e Papa Françeskut. Edhe në vizitën e tij në Tiranë më 22 Shtator të këtijn viti, Ati i Shenjtë vlerësoi harmoninë dhe tolerancën fetare mes shqiptarëve, duke premtuar se do ta lartësojë këtë vlerë të shtuar të shqiptarët, si shembull unik në botë, të bashkëjetesës mes besimeve të ndryshme fetare.
als_Latn als_Latn